CELEX: 62016CN0436
Language: sk
Date: 2016-08-04 00:00:00
Title: Vec C-436/16: Návrh na začatie prejudiciálneho konania, ktorý podal Areios Pagos (Grécko) 4. augusta 2016 – Georgios Leventis, Nikolaos Vafias/Malcon Navigation Co. Ltd, Brave Bulk Transport Ltd

24.10.2016   
            
            
               SK
            
            
               Úradný vestník Európskej únie
            
            
               C 392/11
            
         Návrh na začatie prejudiciálneho konania, ktorý podal Areios Pagos (Grécko) 4. augusta 2016 – Georgios Leventis, Nikolaos Vafias/Malcon Navigation Co. Ltd, Brave Bulk Transport Ltd
   (Vec C-436/16)
   (2016/C 392/14)
   Jazyk konania: gréčtina
   
      Vnútroštátny súd, ktorý podal návrh na začatie prejudiciálneho konania
   
   Areios Pagos
   
      Účastníci konania pred vnútroštátnym súdom
   
   
      Navrhovatelia v konaní o kasačnom opravnom prostriedku: Georgios Leventis, Nikolaos Vafias
   
      Odporkyne v konaní o kasačnom opravnom prostriedku: Malcon Navigation Co. Ltd, Brave Bulk Transport Ltd
   
      Prejudiciálna otázka
   
   Vzťahuje sa doložka o voľbe právomoci, na ktorej sa v súlade s článkom 23 ods. 1 nariadenia (ES) č. 44/2001 (1) dohodli spoločnosti a obsahovala ju v predmetnej veci súkromnoprávna dohoda zo 14. novembra 2007, ktorú uzatvorili odporkyne v konaní o kasačnom opravnom prostriedku v prvom a druhom rade, a ktorej článok 10 stanovuje, že „sa táto zmluva riadi anglickým právom, podlieha právomoci anglického súdu a akýkoľvek spor vyplývajúci z nej alebo vzťahujúci sa na ňu je vo výlučnej právomoci najvyššieho súdu (High Court) Anglicka a Walesu“, pokiaľ ide o konanie a opomenutie orgánov odporkyne v konaní o kasačnom opravnom prostriedku v druhom rade, ktoré konajú v jej mene a na jej zodpovednosť podľa článku 71 gréckeho Občianskeho zákonníka, aj na zodpovedné osoby, ktoré konali pri výkone svojich funkcií a ktoré zodpovedajú spoločne a nerozdielne za konanie spoločnosti ako právnickej osoby podľa uvedeného článku v spojení s článkom 926 gréckeho Občianskeho zákonníka?
   
      (1)  Nariadenie Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES, L 12, 2001, s. 1; Mim. vyd. 19/004, s. 42).